Broj: 01/2-04-426 /21

Breza, 19.02.2021. godine

Na osnovu člana 17. Zakona o javnim nabavama Bosne i Hercegovine („Službeni glasnik BiH", broj: 39/14) i člana 37. stav 1.tačka 6. Statuta Općine Breza ("Službeni glasnik Općine Breza“, broj: 8/09 - Prečišćeni tekst), a u skladu sa finansijskim sredstvima planiranim u Odluci o privremenom finansiranju Općine Breza za period od 01.01.2021. do 31.03.2021.godine („Službeni glasnik Općine Breza,“ broj 1/21), Općinski načelnik, d o n o s i

**O D L U K U
o usvajanju Privremenog plana javnih nabavki Općine Breza za 2021. godinu**

**Član 1.**

Privremenim planom javnih nabavki Općine Breza za 2021. godinu (u daljem tekstu: „Privremeni plan nabavki“), Općina Breza kao Ugovorni organ u smislu odredbi člana 4. stav 1. Zakona o javnim nabavkama, utvrđuje potrebe za nabavku roba, usluga i radova u prvom kvartalu 2021. godine.

**Član 2.**

Privremeni plan nabavki izrađen je u skladu sa finansijskim sredstvima planiranim u Odluci o privremenom finansiranju Općine Breza za period od 01.01.2021. do 31.03.2021.godine.

**Član 3.**

Privremeni plan nabavki obavezno sadrži sljedeće podatke:

* Predmet javne nabavke, odnosno opis roba, usluga i radova;
* Šifru iz Jedinstvenog rječnika javnih nabavki;
* Procjenjenu vrijednost predmeta javne nabavke bez uračunatog PDV-a;
* Vrstu postupka javne nabavke;
* Planirani kvartal pokretanja postupka javne nabavke;
* Planirani kvartal zaključenja ugovora o javnoj nabavci;
* Izvor finansiranja,
* Služba nadležna za predmet nabavke.

**Član 4.**

Pored nabavki roba, usluga i radova predviđenih Privremenim planom nabavki za 2021. godinu, javne nabavke će se provoditi i u drugim, nepredviđenim i hitnim slučajevima u skladu sa odredbama Zakona o javnim nabavkama.

**Član 5.**

Ugovorni organ - Općina Breza zadržava pravo da Privremeni plan nabavki dopuni i promjeni vrstu postupka, kao i procjenjenu vrijednost nabavke, iz razloga utemeljenih na ekonomskim ili drugim pokazateljima, kao što su znatnije promjene cijena u odnosu na cijene u vrijeme procjene vrijednosti nabavke, smanjenje ili povećanje količina u skladu sa izmjenjenim okolnostima i sl.

**Član 6.**

U Privremenom planu nabavki nisu sadržane nabavke koje se provode u okviru projekata prekogranične saradnje koji su finansirani od strane Fondova Evropske unije, jer se iste provode dinamikom utvrđenom u okviru predmetnih projekata.

**Član 7.**

Privremeni Plan nabavki će se primjenjivati do donošenja Plana janih nabavki za 2021.godinu, po usvajanju Budžeta za 2021.godinu.

**Član 8.**

 Postupak javne nabavke provodi Služba za privredu, na zahtjev Službe nadležne za predmet nabavke.

**Član 9.**

 Realizaciju zaključenih Ugovora će pratiti Služba nadležna za predmet nabavke.

**Član 10.**

Privremeni plan javnih nabavki Općine Breza za 2021.godinu će biti objavljen na službenoj web stranici Općine Breza: [www.breza.gov.ba](http://www.breza.gov.ba).

**Član 11.**

Privremeni plan javnih nabavki za 2021.godinu je prilog ove Odluke i čini njen sastavni dio.

**Član 12.**

Ova Odluka stupa na snagu danom donošenja.

Obrađivač:Jasmina Došlić

Dostavljeno: OPĆINSKI NAČELNIK

1 x Stručna služba Općinskog vijeća i \_\_\_\_\_\_\_\_\_\_\_\_\_\_\_\_\_\_\_\_

 Općinskog načelnika Vedad Jusić

1 x Služba za privredu

1 x Služba za finansije, inspekcijske poslove i opću upravu

1 x Služba za prostorno uređenje, zaštitu okolice,

 geodetske i imovinsko-pravne poslove

1 x Služba civilne zaštite

1 x web stranica Općine Breza

1 x Evidencija

1 x a/a